
Xoán no deserto reclámache
reformas e confesar os pecados

1. Ver: Construímos o compás de Advento

- Continuamos elaborando o panel que nos propón Fano para este Advento que nos orienta para atoparnos con Xesús e así celebrar o verdadeiro Nadal. Tras colocar o Norte e o Sur este domingo engadimos o OESTE. 

- No “oeste” das películas hai deserto, seca, pásase mal porque aparecen constantes perigos e bandidos.

Mellorastes na oración e cambiastes algo na vosa vida?  

2. XULGAR: Xoán no deserto reclama reformas

- O evanxeo deste domingo preséntanos a Xoán Bautista, un enviado de Deus e grita: baixando ao deserto, bautizando e predicando a conversión: “Preparade o camiño do Señor, endereitade os seus carreiros”». Anúncialles que vai vir o Salvador: “Eu bautízovos con auga, El con Espírito Santo”. 

QUE NOS QUERE DICIR JESÚS? 

- A nosa vida e o noso mundo son un deserto, un “oeste”: non atopamos a “auga” que nos dea esperanza, que nos reviva; tampouco nos faltan perigos que nos axexen. Pero Deus non nos abandona e envíanos “vaqueiros” bos, como Xoán Bautista “que grita no deserto”, que nos indican que facer para liberarnos do mal e seguir a Xesús. Que perigos nos ameazan? 

- Xoán Bautista dinos: “Preparade o camiño do Señor, endereitade os seus carreiros”. É dicir, que fagamos reformas na nosa vida, no noso interior, na nosa relación cos outros e con Deus… Así faremos posible que o Mesías chegue a nós e aos que nos rodean. Que reformas teño que facer na miña vida para que chegue o Salvador? 

- E ante os “malos” que nos ameazan, necesitamos a auga fresca, o alivio e a esperanza que se nos dá no sacramento da Penitencia que nos libera do pecado. Prepara o encontro con Deus antes de Nadal na Confesión. 

- Este é o domingo da alegría ante a proximidade do Nadal. Levemos a alegría de ter a Xesús, aos que sofren, curando, dando esperanza e sendo solidarios. Sexamos testemuñas da alegría e do amor que Deus nos trae. 

Que me está pedindo Xesús? 

3. ACTUAR: Prepárate, vive a alegría, sé solidario

- Na casa seguimos cos preparativos colocando o belén, acendendo a 3ª candea da coroa (a da alegría) e rezando a oración correspondente. Coloreamos día a día o Oeste no debuxo de Fano: a Virxe, o barreño coas ferramentas, cada neno (coa súa paleta, ladrillo ou plano). 

					Que reformas imos facer na nosa vida?


LECTURAS

ISAÍAS 61,1-2a.10-11: Desbordo de gozo no Señor.

O Espírito do Señor, Deus, está sobre min, porque o Señor me unxiu. Envioume para dar a boa noticia aos pobres, para curar os corazóns desgarrados, proclamar a amnistía aos cativos, e aos prisioneiros a liberdade; para proclamar un ano de graza do Señor. 

Desbordo de gozo no Señor, e alégrome co meu Deus: porque me puxo un traxe de salvación, e envolveume cun manto de xustiza, como noivo que se pon a coroa, ou noiva que se adorna coas súas xoias. 

Como o chan bota os seus brotes, como un xardín fai brotar as súas sementes, así o Señor fará brotar a xustiza e os himnos ante todos os pobos. 

Palabra do Señor.

SALMO 1: R/.   Alégrome co meu Deus

1ª TES. 5, 16-24: Que o voso espírito, alma e corpo se manteña ata a vinda do Señor.

SAN XOÁN 1, 6-8. 19-28. No medio de vós hai un que non coñecedes.



	Narrador: Xurdiu un home enviado por Deus, que se chamaba Xoán: este viña como testemuña, para dar testemuño da luz, para que todos cresen por medio del. Non era el a luz, senón o que daba testemuño da luz. E este é o testemuño de Xoán, cando os xudeus enviaron desde Xerusalén sacerdotes e levitas a que lle preguntasen: 
Sacerdotes: -«Ti quen es?». 
Narrador: El confesou e non negou; confesou: 
Xoán Bautista: -«Eu non son o Mesías». 
Narrador: Preguntáronlle: 
Sacerdotes: -«Entón, que? Es ti Elías?». 
Narrador: El dixo: 
Xoán Bautista: -«Non o son». 
Sacerdotes: -«Es ti o Profeta?». 
Narrador: Respondeu: 
Xoán Bautista: -«Non». 
Narrador: E dixéronlle: 
Sacerdotes: -«Quen es, para que podamos dar unha resposta aos que nos enviaron? Que dis de ti mesmo?». 
Narrador: El contestou:
Xoán Bautista: - «Eu son a voz que grita no deserto: “Achandade o camiño do Señor”, como dixo o profeta Isaías». 
Narrador: Entre os enviados había fariseos e preguntáronlle:
Sacerdotes: -«Entón, por que bautizas se ti non es o Mesías, nin Elías, nin o Profeta?». 
Narrador: Xoán respondeulles: 
Xoán Bautista: -«Eu bautizo con auga; no medio de vós hai un que non coñecedes, o que vén detrás de min, e ao que non son digno de desatar a correa da sandalia». 
Narrador: Isto pasaba en Betania, na outra beira do Xordán, onde Xoán estaba a bautizar. Palabra do Señor.
(Narrador-Sacerdotes-Xoán Bautista)

